**PONEDELJEK, 23. 3.**

**GEO 8. A**

Učenci, pozdravljeni še pri geografiji!

Danes boste v mislih, seveda s pomočjo spleta, potovali po Severni Ameriki.

Kar pripravite se na potovanje, saj boste morali premagati ogromne razdalje ☺.

NAPOTKI ZA DELO

**1. Najprej preveri zapiske prejšnje ure:**

Zmešnjava črk: REZERVAT (območja, ki jih je država določila za ameriške staroselce)

Miselni vzorec:

- Staroselci: Indijanci, Inuiti (Eskimi)

- sestava prebivalstva: staroselci, priseljenci (potomci Evropejcev, Azijcev, špansko govoreči), temnopolti (potomci nekdanjih sužnjev)

- redka poselitev; Osrednje nižavje, skrajni sever, območja gorovij

Gosta poselitev: obala Atl. in Tihega oceana, obale Mehiškega zaliva, območje Velikih jezer,…

- francosko govoreči - del Kanade

- Afroameričani: temnopolti, mulati (potomci velega in temnopoltega starša)

- večkulturna družba: ljudje različnih kultur so ustvarili ameriško družbo (Amerikanizacija = prilagoditev na ameriški način življenja)

2. Na **spletni učilnici GEO** 8 (ključ: novisvet) odpri poglavje 4 – SEVERNA AMERIKA.

Odpri povezavo **VIRTUALNO POTOVANJE PO SEVERNI AMERIKI** in reši t.i. **SPLETNI IZZIV**.

V kolikor ne moreš dostopati do spletne učilnice, klikni na spodnjo povezavo.

<https://sites.google.com/site/spletniizziv/uvod>

Najprej se malo razglej po spletni strani, da se orientiraš in dobiš občutek, za kaj sploh gre.

Ko boš v mislih potoval po Severni Ameriki, si oglej posnetke in slikovno gradivo.

Potrudi se tudi prebrati besedilo, saj je zadeva zanimiva in spoznal boš marsikaj novega. Mogoče se ti bo za trenutek zazdelo, da si res tam ☺.

**Odgovore na vprašanja** (v oklepaju – modra barva) **zapiši v zvezek** (naslov: Virtualno potovanje po Severni Ameriki).

Pozdravček

Učiteljica Andreja